**ПОЛИТИКА**

**ЗА**

**УПОТРЕБА НА "БИСКВИТКИ"**

**РАЗДЕЛ I**

**Въведение**

**Чл. 1** Настоящата Политика за употреба на "бисквитки"[[1]](#footnote-1) е предназначена за клиентите на „МАЙФИН“ ЕАД и цели да дефинира особеностите и целесъобразността за използването им.

**РАЗДЕЛ II**

**Описание на политиката**

**Чл. 2** (1) Бисквитките са малки текстови файлове, съдържащи данни изпратени от уеб сървъра (уебсайт), който посещавате, които се записват от вашия уеб браузър на вашия компютър или устройство временно, докато трае посещението ви или за по-дълъг период, в зависимост от вида бисквитка. Следователно бисквитката остава във вашето устройство за използване при следваща сесия, като тя може да бъде междувременно изтрита.

(2) В случай, че ползвате повече от един уеб браузър, всеки един от тях има отделно пространство за съхранение на бисквитки. Бисквитките не се отнасят до дадено лице, а до комбинация устройство и уеб браузър. Чрез тях даден уебсайт може да стане по-лесен за ползване и да допринесе за по-доброто потребителско изживяване.

(3) Всяка бисквитка е уникална за вашия уеб браузър и съдържа анонимна информация.

**Чл. 3** (1) Използват се следните видове бисквитки според тяхното предназначение:

1. Строго необходими (основни) – представляват бисквитки, подпомагащи основни технически аспекти на сайта, без които той не би функционирал правилно. Такива са бисквитките за идентифициране на сесията на текущия потребител и контрола и защитата на сигурността на връзката. Този вид бисквитки се изтриват автоматично след прекратяване на сесията на вашия браузър или се пазят за ограничено време с цел осигуряване на безпрепятствена работа със сайта.
2. Аналитични (статистически) – тези бисквитки помагат на собствениците на сайтове да научават как посетителите си взаимодействат със сайтовете, като събират и докладват анонимна информация. Това позволява, анализирайки тези данни, да се въвеждат решения за подобряване на продуктовото портфолио и/или потребителското изживяване на сайта.
3. Персонални (персонализиране) – тук спадат бисквитки, например за запазване на информация относно избор на езикова версия, местоположение и настройки на дисплея според вида на устройството, от което достъпвате сайта. Целта е да не се налага повторно да се избират настройки, които вече сте потвърдили или отхвърлили при предишно посещение на сайта или в текущата сесия.
4. Рекламни (маркетингови) – този вид бисквитки правят възможно персонализиране на рекламни послания на сайта, както и измерване на ефективността на рекламите и промоционалните кампании. Бисквитките често се поставят от външни рекламни мрежи (трети страни[[2]](#footnote-2)) при предварително утвърдени условия. Те служат за съобразяването на реклами и маркетингови кампании с вашите предпочитания. Освен това спомагат да виждате съдържание, които наистина ви интересува. Информацията от тези бисквитки е анонимна.

(2) Чрез бисквитки, в основния уеб сайт на „МАЙФИН“ ЕАД (Дружеството), се събира информация за следните цели: отстраняване на проблеми, администриране на уебстраниците и системите, анализиране на тенденции, събиране на демографска информация, спазване на приложимото право и осъществяване на сътрудничество в дейността на правоохранителните органи. Дружеството може също така да споделя тази информация с упълномощени трети страни (доставчици на услуги и рекламодатели), с цел да се определи цялостната ефективност на използваната онлайн реклама, съдържание и програмиране. Също така се използват бисквитки за съхранение на софтуерни настройки, предпочитания на потребителя и подобни.

(3) В приложение към тази политика се съдържа подробно техническо описание за фактически използваните бисквитки в основния уеб сайт на дружеството.

**Чл. 4** (1) В допълнение към бисквитките може да се използват и други стандартни технологии като тагове на пиксели (от Facebook, Google) или други видове интернет маркери (т.н. "web beacons"), за да се проследява използването на нашите уебстраници и промоции или чрез тях може да се позволи на трети страни (доставчици на услуги) да използват тези маркери от наше име.

(2) Таговете на пиксели и другите интернет маркери са малки графични изображения, разположени на отделни части от уебстраниците и позволяват да се разбере еднозначно дали сте извършили определено действие. Когато получите достъп до тези страници, се изпраща уведомление, което не съдържа лични данни за това действие. Таговете на пиксели позволяват аналитично да се разберат потребителите, да се изчисли и сегментира посетителки трафик, да се измери конверсията на дадена уебстраница, както и да се ретаргетират (ремаркетират) реклами.

**РАЗДЕЛ III**

**Предмет, цел и обхват**

**Чл. 5** При първо посещение на уеб сайта на дружеството и преди да започнете да ползвате интернет страницата следва да се получи вашето съгласие за използване на бисквитки. Поради това, има еднократно изскачащ прозорец (банер), който ви уведомява относно използването на бисквитки и иска вашето съгласие за ползването им.

**Чл. 6** (1) По подразбиране всички уеб браузъри позволяват използването на бисквитки. Ако искате да ограничите бисквитките или да ги блокирате, можете да го направите като промените съответните настройки на вашия браузър. Може да блокирате всички видове бисквитки, да приемете само основни бисквитки или да изтривате всички бисквитки автоматично при излизане от браузъра. Повече информация може да получите от помощното меню на браузъра ви или ако посетете официалният сайт на производителя на браузера.

(2) Важно е да се знае, че с деактивирането на бисквитки може някои елементи или пълната функционалност на уеб сайта да не бъдат достъпни.

**ДОПЪЛНИТЕЛНИ РАЗПОРЕДБИ**

**§1** (1) Повече информация относно бисквитки, браузери и начина им на работа, както и препоръки за обща информационна защита можете да откриете на:

http://www.allaboutcookies.org

https://developers.google.com/analytics/devguides/collection/analyticsjs/cookie-usage

(2) Всички съвременни браузъри позволяват да се променяте настройките или да се изчистват бисквитки. Обикновено можете да намерите тези настройки в меню "опции" или "предпочитания" на вашия браузър. Обща информация за всички популярни браузери може да откриете на:

http://bg.wondershare.com/recover-data/delete-cookies-from-web-browser.html

(3) Рекламните бисквитки към трети страни, генерирани от рекламодатели, могат да се управляват (изключат) от тук:

http://www.youronlinechoices.com/bg/

(4) Google Analytics[[3]](#footnote-3) – е популярна аналитична уеб услуга, осигурена от трета страна (Google), която посредством бисквитки помага да се анализира как посетителите използват даден сайт. Повече относно използването на тази услуга можете да откриете в "Политика за поверителност" на Google:

https://policies.google.com/privacy?hl=bg#

(5) Можете да възразите срещу събирането и обработването на данните ви от Google Analytics, като изтеглите и инсталирате съответната приставка за браузър от следния линк:

https://tools.google.com/dlpage/gaoptout?hl=en

**ЗАКЛЮЧИТЕЛНИ РАЗПОРЕДБИ**

**§1** Настоящата Политика е приета от Съвета на директорите на „МАЙФИН“ ЕАД с решение от 01.06.2020 г.

**§2** „МАЙФИН“ ЕАД осигурява настоящата Политика на разположение на потребителите чрез обявяването ѝ на интернет страницата на дружеството: www. myfin.bg или на друго общодостъпно място на траен носител по преценка на Дружеството.

1. Cookies, HTTP-cookies [↑](#footnote-ref-1)
2. Google Analytics, Facebook, Alexa, Yandex и т.н. [↑](#footnote-ref-2)
3. предлага се от Google Inc., 1600 Amphitheatre Parkway, Mountain View, CA 94043, USA) [↑](#footnote-ref-3)